Power vil sælge brugt elektronik

Din gamle mobiltelefon – eller sågar en udtjent brødrister – kan fremover veksles til rabatkuponer hos elektronikkæden Power. Og de bedste af enhederne vil blive refurbished og gensolgt i en særlig sektion af kædens varehuse, komplet med to års reklamationsret, fortæller finans.dk.

Ifølge avisen sker tiltaget for at gøre op med smid-væk-kulturen; det skal simpelthen redde den elektronik, der ellers ville lande på genbrugspladsen. Konceptet kaldes for rePower

– En ‘køb og smid væk’-kultur har i høj grad kendetegnet vores branche, men vi vil gerne forlænge levetiden på produkterne, siger Jesper Boysen, der er adm. direktør i Power, til finans.dk.

Han forventer at der kan indsamles 20.000 tons gammel elektronik i Norden – heraf 7.000 tons i Danmark alene – i løbet af det første år, ordningen kører.

Som kunde modtager man mellem 50 og 150 kroner for den elektronik, man indleverer. Pengene kan ikke tages med hjem i kontanter, men skal bruges på andre produkter hos Power.

Power vil sælge brugt elektronik